**Motivačný list**

Motivačný list s názvom "Prečo som si vybral/a SG Futurum?" má byť napísaný v slovenskom alebo anglickom jazyku a má mať rozsah minimálne 150 slov. Má obsahovať odpovede na nasledujúce otázky:

* Prečo si si vybral štúdium na Súkromnom gymnáziu FUTURUM?
* Aké sú tvoje silné stránky? Čo môžeš škole priniesť ako študent a ako by si mohol prispieť k spoločnému úspechu gymnázia?
* Čo očakávaš, že Ti štúdium na Súkromnom gymnázium FUTURUM dá do ďalšieho života?
* Aké sú tvoje záujmy? Čomu sa venuješ v škole, ale aj mimo školy vo svojom voľnom čase?
* Aké sú Tvoje doterajšie úspechy a ocenenia v súťažiach, olympiádach, projektoch, atď.?
* Máš konkrétne predstavy o svojej budúcnosti?
	+ motivačný list je Tvoja unikátna šanca zaujať, odprezentovať Tvoje ambície, schopnosti, skúsenosti a ukázať, že práve Ty si vhodný kandidát pre našu školu;
	+ vďaka tomuto listu Ťa chceme lepšie spoznať, a to vďaka informáciám, ktoré nám o sebe poskytneš;
	+ môžeš napríklad spomenúť svoje iniciatívy, krúžky, športové aktivity, umelecké ambície, súťaže, literatúru, ktorú čítaš atď…
	+ skús použiť jednoduché gramatické konštrukcie, vyhni sa komplikovaným súvetiam a radšej sa sústreď na jednoduchú a priamu štylistiku;
	+ pri písaní tohto listu maj na pamäti, že Ťa chceme spoznať, preto sa neboj pochváliť svojimi úspechmi ale aj neúspechmi a ako si sa s nimi popasoval;
	+ taktiež nás zaujíma čo od nás očakávaš Ty, v čom Ti vieme pomôcť a prečo si si vybral práve našu školu.

Tešíme sa na Tvoj motivačný list.